हाम्रो देशमा विद्यमान यथास्थिीतिबादी सोचले गर्दा सक्षम र योग्य यूवालाई राजनितीबाट हतोत्साही गरेर नेतृत्व असक्षम /अयोग्यको हातमा जानुनै दुर्भाग्यपूर्ण हो । अहिलेसम्म राज्यसंचालनको डाडु पन्यु समालेकाहरु राष्ट्रको प्रगति, समृद्धि, सुशासन, गरिवी निवारण, समानता र सामाजिक न्याय जस्ता मुद्दालाई व्यवस्थापनको आस्वासन दिए पनि ब्यक्तिगत स्वार्थको दलदलमा फसेर राज्यकोषमा ब्रह्मलुट मच्याउने काम मात्र भयो । ४५ वर्ष भन्दा कम उमेरको जनसंख्या ८१ प्रतिसत भएको मूलुकमा ७० वर्ष भन्दा माथिका नेताहरुले २१ औं शताब्दी अनुकूल यूवाको भावाना र राष्ट्रको आवश्यकता अनुररुप काम गर्न सक्दैनन् । देश बन्नको लागि नेतृत्व सक्षम र योग्य यूवाको हातमा जानुपर्छ । देशको विकास गर्नलाई चित्र र चरित्र दुबैमा सुधार हुन जरुरी छ । नियत सफा र अध्ययनसिल हुनै पर्छ ।
